钦定古今图书集成/方舆汇编/职方典/第1123卷 > 《论九品官人法》晋·李重
## 钦定古今图书集成/方舆汇编/职方典/第1123卷 > 《论九品官人法》晋·李重

“先王议制，以时因革，因革之理，惟变所适。九品始于
丧乱，非经国不刊之典也。古者诸侯之治，分土有常，
国有定主，人无异望，仕无出位之思，臣无越境之交，
上下体固，民德归厚。秦反斯道，罢侯置守，风俗浅薄，
自兹降矣。”汉革其弊，斟酌周、秦，并建侯守牧司，必各
举贤能贡仕，任之乡议，事合圣典，比踪三代。方今圣
“德之隆，承魏氏雕敝之迹，人物播越，士无常朝，人无
定处，郎吏蓄于军府，豪右聚于都邑，事体舛错，与古不同。谓九品既除，宜先开移徙。且贡举之法，不滥于
境外，则冠带之伦，不分而自均；建树官司，功在稽久，
阶级少则人心定，久其事则政化成。”圣王知天下之
难，从事于其易，若任非所由，事非所核，虽竭智虑无
益于治。即人思反本，修之于乡，华竞自息，而礼让日
隆矣。